Bibúg bí Agur, mɔ́n Yakɛ: ekúli mam. Mod te a dzó ai ltiel bân Ukal nâ: 2Bə́bə́lá mǎ mādaŋ ǹsúsúg ńnēn yā mvɔŋ bod, á mís mə́ bod, mə nə təge ai fəg mod âbum. 3Ma ndzí kig yə́gē fəg, hədá mayə̌m mǎm yā ḿfūfūb óyəm. 4Zá á ngābɛ́d yǎ á yób, ńdɔ a ngádúgan sus ? Zá á ngākóan evúndū á mɔ́ móé étēde ? Zá á ngāwógo məndím á éwɔ̄man dzíé étēde ? Zá á ngātə́Ie bənyiě yā sí ? A nə dzwé yá ? Mɔ́n wōē á nə́ dzwé yá? Tótóé wayəm ! 5Ebúg Zāmbá ésə̄ é nə m̀bindán. A nə eběn ású ébá bə́ bákə sɔbɔ ábə̄ nyē. 6Tə wabəde dzóm á ńkɔ́bɔ̄ Ńtondôbə: a zǎ və́ wa bidzo, ǒ ngawúm ai miǹnǎl. 7Madzai wa mam mə́bɛ̄, tə wanyím mā mɔ́ ósúsúa yə nə́ mawú: 8Miǹkɔ́d ai mədugán tə́lége ma byá oyǎb, tə wavə́ ma azóé, tɔ akúmá[1], váá ma hə é dzóm mādí, 9á zā bɔ̄ naa, ǹnyie anə́ mə̄ dzyé yǎ, mə̌ ngasíe wǎ, ma nâ : “Zǎ á nə̄ Zāmbá ?” Ngə́ kīg nâ, məbúa mə́ sógólo ma nə́ mə́ dzib, mə̌ ngakə kpə́lə̄ dzwé Zāmbá wama. 10Tə wasɔg m̀bɔ esíé á mís mə ésīá ǹtí wōē, a zǎ yɔ̄g wā, o ḿbə̄gə́ ásandá yā étē. 11M̀miě bǒd yā wáyɔg ésīá tə kúb nyīā ńtōtōmaamaa ! 12Ḿmiě bǒd yā ó nə́ á sááŋ á mís móé óbēn, hədá eboe dzíé təge ai dzɔ́ ńsobán !